Ericu950/Stoicheia-meter-silver huggingface dataset:
ὀφθαλμοῖσιν ἰδοῦσα μεταλήξειε χόλοιο
Ἑρμῆς δοὐκ ἀπίθησεν ἄφαρ δὑπὸ κεύθεα γαίης
ἐσσυμένως κατόρουσε λιπὼν ἕδος Οὐλύμποιο
τέτμε δὲ τόν γε ἄνακτα δόμων ἔντοσθεν ἐόντα
ἥμενον ἐν λεχέεσσι σὺν αἰδοίῃ παρακοίτι
πόλλ ἀεκαζομένῃ μητρὸς πόθῳ ἣ δἀποτηλοῦ
ἀγχοῦ δἱστάμενος προσέφη κρατὺς Ἀργειφόντης
Ζεύς με πατὴρ ἤνωγεν ἀγαυὴν Περσεφόνειαν
ἐξαγαγεῖν Ἐρέβευσφι μετὰ σφέας ὄφρα ἑ μήτηρ
ὀφθαλμοῖσιν ἰδοῦσα χόλου καὶ μήνιος αἰνῆς
ἀθανάτοις λήξειεν ἐπεὶ μέγα μήδεται ἔργον
φθῖσαι φῦλ ἀμενηνὰ χαμαιγενέων ἀνθρώπων
σπέρμ ὑπὸ γῆς κρύπτουσα καταφθινύθουσα δὲ τιμὰς
ἀθανάτων ἣ δαἰνὸν ἔχει χόλον οὐδὲ θεοῖσι
μίσγεται ἀλλ ἀπάνευθε θυώδεος ἔνδοθι νηοῦ
ἧσται Ἐλευσῖνος κραναὸν πτολίεθρον ἔχουσα
ὣς φάτο μείδησεν δὲ ἄναξ ἐνέρων Ἀιδωνεὺς
ὀφρύσιν οὐδ ἀπίθησε Διὸς βασιλῆος ἐφετμῇς
ἐσσυμένως δἐκέλευσε δαΐφρονι Περσεφονείῃ
ἔρχεο Περσεφόνη παρὰ μητέρα κυανόπεπλον
ἤπιον ἐν στήθεσσι μένος καὶ θυμὸν ἔχουσα
μηδέ τι δυσθύμαινε λίην περιώσιον ἄλλων
οὔ τοι ἐν ἀθανάτοισιν ἀεικὴς ἔσσομ ἀκοίτης
αὐτοκασίγνητος πατρὸς Διός ἔνθα δἐοῦσα
τιμὰς δὲ σχήσησθα μετ ἀθανάτοισι μεγίστας
τῶν δἀδικησάντων τίσις ἔσσεται ἤματα πάντα
οἵ κεν μὴ θυσίῃσι τεὸν μένος ἱλάσκωνται
εὐαγέως ἔρδοντες ἐναίσιμα δῶρα τελοῦντες
ὣς φάτο γήθησεν δὲ περίφρων Περσεφόνεια
καρπαλίμως δἀνόρουσ ὑπὸ χάρματος αὐτὰρ ὅ γαὐτὸς
ῥοιῆς κόκκον ἔδωκε φαγεῖν μελιηδέα λάθρῃ
ἀμφὶ ἓ νωμήσας ἵνα μὴ μένοι ἤματα πάντα
αὖθι παρ αἰδοίῃ Δημήτερι κυανοπέπλῳ
ἵππους δὲ προπάροιθεν ὑπὸ χρυσέοισιν ὄχεσφιν
ἔντυεν ἀθανάτους Πολυσημάντωρ Ἀιδωνευς
ἣ δὀχέων ἐπέβη πάρα δὲ κρατὺς Ἀργειφόντης
ἡνία καὶ μάστιγα λαβὼν μετὰ χερσὶ φίλῃσι
σεῦε διὲκ μεγάρων τὼ δοὐκ ἀέκοντε πετέσθην
ῥίμφα δὲ μακρὰ κέλευθα διήνυσαν οὐδὲ θάλασσα
οὔθ ὕδωρ ποταμῶν οὔτ ἄγκεα ποιήεντα
ἵππων ἀθανάτων οὔτ ἄκριες ἔσχεθον ὁρμήν
ἀλλ ὑπὲρ αὐτάων βαθὺν ἠέρα τέμνον ἰόντες
στῆσε δἄγων ὅθι μίμνεν ἐυστέφανος Δημήτηρ
νηοῖο προπάροιθε θυώδεος ἣ δὲ ἰδοῦσα
παντοδαποῖς θάλλῃ τόθ ὑπὸ ζόφου ἠερόεντος
αὖτις ἄνει μέγα θαῦμα θεοῖς θνητοῖς τἀνθρώποις
καὶ τίνι σἐξαπάτησε δόλῳ κρατερὸς Πολυδέγμων
τὴν δαὖ Περσεφόνη περικαλλὴς ἀντίον ηὔδα
εὖτέ μοι Ἑρμῆς ἦλθ ἐριούνιος ἄγγελος ὠκὺς
πὰρ πατέρος Κρονιδαο καὶ ἄλλων Οὐρανιώνων
ἐλθεῖν ἐξ Ἐρέβευς ἵνα ὀφθαλμοῖσιν ἰδοῦσα
λήξαις ἀθανάτοισι χόλου καὶ μήνιος αἰνῆς
αὐτίκ ἐγὼν ἀνόρουσ ὑπὸ χάρματος αὐτὰρ ὃ λάθρῃ
ἔμβαλέ μοι ῥοιῆς κόκκον μελιηδέ ἐδωδήν
ἄκουσαν δὲ βίῃ με προσηνάγκασσε πάσασθαι
ᾤχετο πατρὸς ἐμοῖο φέρων ὑπὸ κεύθεα γαίης
ἐξερέω καὶ πάντα διίξομαι ὡς ἐρεείνεις
ἡμεῖς μὲν μάλα πᾶσαι ἀν ἱμερτὸν λειμῶνα
Λευκίππη Φαινώ τε καὶ Ἠλέκτρη καὶ Ἰάνθη
καὶ Μελίτη Ἰάχη τε Ῥόδειά τε Καλλιρόη τε
Μηλόβοσίς τε Τύχη τε καὶ Ὠκυρόη καλυκῶπις
Χρυσηίς τἸάνειρά τἈκάστη τἈδμήτη τε
καὶ Ῥοδόπη Πλουτώ τε καὶ ἱμερόεσσα Καλυψὼ
καὶ Στὺξ Οὐρανίη τε Γαλαξαύρη τἐρατεινὴ
Παλλάς τἐγρεμάχη καὶ Ἄρτεμις ἰοχέαιρα
μίγδα κρόκον τἀγανὸν καὶ ἀγαλλίδας ἠδ ὑάκινθον
νάρκισσόν θὃν ἔφυσ ὥς περ κρόκον εὐρεῖα χθών
αὐτὰρ ἐγὼ δρεπόμην περὶ χάρματι γαῖα δἔνερθε
χώρησεν τῇ δἔκθορ ἄναξ κρατερὸς Πολυδέγμων
βῆ δὲ φέρων ὑπὸ γαῖαν ἐν ἅρμασι χρυσείοισι
πόλλ ἀεκαζομένην ἐβόησα δἄρ ὄρθια φωνῇ
ταῦτά τοι ἀχνυμένη περ ἀληθέα πάντ ἀγορεύω
ὣς τότε μὲν πρόπαν ἦμαρ ὁμόφρονα θυμὸν ἔχουσαι
πολλὰ μάλ ἀλλήλων κραδίην καὶ θυμὸν ἴαινον
ἀμφαγαπαζόμεναι ἀχέων δἀπεπαύετο θυμός
γηθοσύνας δἐδέχοντο παρ ἀλλήλων ἔδιδόν τε
τῇσιν δἐγγύθεν ἦλθ Ἑκάτη λιπαροκρήδεμνος
πολλὰ δἄρ ἀμφαγάπησε κόρην Δημήτερος ἁγνήν
ἐκ τοῦ οἱ πρόπολος καὶ ὀπάων ἔπλετ ἄνασσα
ταῖς δὲ μέτ ἄγγελον ἧκε βαρύκτυπος εὐρύοπα Ζεὺς
Ῥείην ἠύκομον Δημήτερα κυανόπεπλον
ἀξέμεναι μετὰ φῦλα θεῶν ὑπέδεκτο δὲ τιμὰς
δωσέμεν ἅς κεν ἕλοιτο μετ ἀθανάτοισι θεοῖσι
νεῦσε δέ οἱ κούρην ἔτεος περιτελλομένοιο
τὴν τριτάτην μὲν μοῖραν ὑπὸ ζόφον ἠερόεντα
τὰς δὲ δύω παρὰ μητρὶ καὶ ἄλλοις ἀθανάτοισιν
ὣς ἔφατ οὐδ ἀπίθησε θεὰ Διὸς ἀγγελιάων
ἐς δἄρα Ῥάριον ἷξε φερέσβιον οὖθαρ ἀρούρης
τὸ πρίν ἀτὰρ τότε γοὔτι φερέσβιον ἀλλὰ ἕκηλον
ἑστήκει πανάφυλλον ἔκευθε δἄρα κρῖ λευκὸν
μήδεσι Δήμητρος καλλισφύρου αὐτὰρ ἔπειτα
μέλλεν ἄφαρ ταναοῖσι κομήσειν ἀσταχύεσσιν
ἦρος ἀεξομένοιο πέδῳ δἄρα πίονες ὄγμοι
βρισέμεν ἀσταχύων τὰ δἐν ἐλλεδανοῖσι δεδέσθαι
ἔνθ ἐπέβη πρώτιστον ἀπ αἰθέρος ἀτρυγέτοιο
ἀσπασίως δἴδον ἀλλήλας κεχάρηντο δὲ θυμῷ
τὴν δὧδε προσέειπε Ῥέη λιπαροκρήδεμνος
δεῦρο τέκος καλέει σε βαρύκτυπος εὐρύοπα Ζεὺς
ἐλθέμεναι μετὰ φῦλα θεῶν ὑπέδεκτο δὲ τιμὰς
ὣς ἔφατ οὐδ ἀπίθησεν ἐυστέφανος Δημήτηρ
αἶψα δὲ καρπὸν ἀνῆκεν ἀρουράων ἐριβώλων
πᾶσα δὲ φύλλοισίν τε καὶ ἄνθεσιν εὐρεῖα χθὼν
ἔβρισ ἣ δὲ κιοῦσα θεμιστοπόλοις βασιλεῦσι
δεῖξεν Τριπτολέμῳ τε Διοκλεῖ τε πληξίππῳ
Εὐμόλπου τε βίῃ Κελεῷ θἡγήτορι λαῶν
δρησμοσύνην θἱερῶν καὶ ἐπέφραδεν ὄργια πᾶσι
Τριπτολέμῳ τε Πολυξείνῳ ἐπὶ τοῖς δὲ Διοκλεῖ
σεμνά τά τοὔπως ἔστι παρεξίμεν οὔτε πυθέσθαι
οὔτ ἀχέειν μέγα γάρ τι θεῶν σέβας ἰσχάνει αὐδήν
ὄλβιος ὃς τάδ ὄπωπεν ἐπιχθονίων ἀνθρώπων
ὃς δἀτελὴς ἱερῶν ὅς τἄμμορος οὔποθ ὁμοίων
αἶσαν ἔχει φθίμενός περ ὑπὸ ζόφῳ ἠερόεντι
αὐτὰρ ἐπειδὴ πάνθ ὑπεθήκατο δῖα θεάων
βάν ῥἴμεν Οὔλυμπόνδε θεῶν μεθ ὁμήγυριν ἄλλων
ἔνθα δὲ ναιετάουσι παραὶ Διὶ τερπικεραύνῳ
σεμναί ταἰδοῖαι τε μέγ ὄλβιος ὅν τιν ἐκεῖναι
προφρονέως φίλωνται ἐπιχθονίων ἀνθρώπων
αἶψα δέ οἱ πέμπουσιν ἐφέστιον ἐς μέγα δῶμα
Πλοῦτον ὃς ἀνθρώποις ἄφενος θνητοῖσι δίδωσιν
ἀλλ ἄγ Ἐλευσῖνος θυοέσσης δῆμον ἔχουσα
καὶ Πάρον ἀμφιρύτην Ἀντρῶνά τε πετρήεντα
πότνια ἀγλαόδωρ ὡρηφόρε Δηοῖ ἄνασσα
αὐτὴ καὶ κούρη περικαλλὴς Περσεφόνεια
πρόφρονες ἀντ ᾠδῆς βίοτον θυμήρε ὄπαζε
ὣς οἳ μὲν περὶ νηὸς ἐϋσσέλμοιο μάχοντο
Πάτροκλος δἈχιλῆϊ παρίστατο ποιμένι λαῶν
δάκρυα θερμὰ χέων ὥς τε κρήνη μελάνυδρος
τὸν δὲ ἰδὼν ᾤκτιρε ποδάρκης δῖος Ἀχιλλεύς
τίπτε δεδάκρυσαι Πατρόκλεες ἠΰτε κούρη
νηπίη ἥ θἅμα μητρὶ θέουσ ἀνελέσθαι ἀνώγει
εἱανοῦ ἁπτομένη καί τἐσσυμένην κατερύκει
δακρυόεσσα δέ μιν ποτιδέρκεται ὄφρ ἀνέληται
τῇ ἴκελος Πάτροκλε τέρεν κατὰ δάκρυον εἴβεις
ἠέ τι Μυρμιδόνεσσι πιφαύσκεαι ἢ ἐμοὶ αὐτῷ
ἦέ τιν ἀγγελίην Φθίης ἐξέκλυες οἶος
ζώειν μὰν ἔτι φασὶ Μενοίτιον Ἄκτορος υἱόν
ζώει δΑἰακίδης Πηλεὺς μετὰ Μυρμιδόνεσσι
τῶν κε μάλ ἀμφοτέρων ἀκαχοίμεθα τεθνηώτων
ἦε σύ γἈργείων ὀλοφύρεαι ὡς ὀλέκονται
νηυσὶν ἔπι γλαφυρῇσιν ὑπερβασίης ἕνεκα σφῆς
τὸν δὲ βαρὺ στενάχων προσέφης Πατρόκλεες ἱππεῦ
ὦ Ἀχιλεῦ Πηλῆος υἱὲ μέγα φέρτατ Ἀχαιῶν
μὴ νεμέσα τοῖον γὰρ ἄχος βεβίηκεν Ἀχαιούς
οἳ μὲν γὰρ δὴ πάντες ὅσοι πάρος ἦσαν ἄριστοι
ἐν νηυσὶν κέαται βεβλημένοι οὐτάμενοί τε
βέβληται μὲν ὃ Τυδεΐδης κρατερὸς Διομήδης
οὔτασται δὈδυσεὺς δουρικλυτὸς ἠδ Ἀγαμέμνων
βέβληται δὲ καὶ Εὐρύπυλος κατὰ μηρὸν ὀϊστῷ
τοὺς μέν τἰητροὶ πολυφάρμακοι ἀμφιπένονται
ἕλκε ἀκειόμενοι σὺ δἀμήχανος ἔπλευ Ἀχιλλεῦ
μὴ ἐμέ γοὖν οὗτός γε λάβοι χόλος ὃν σὺ φυλάσσεις
αἰναρέτη τί σευ ἄλλος ὀνήσεται ὀψίγονός περ
αἴ κε μὴ Ἀργείοισιν ἀεικέα λοιγὸν ἀμύνῃς
νηλεές οὐκ ἄρα σοί γε πατὴρ ἦν ἱππότα Πηλεύς
οὐδὲ Θέτις μήτηρ γλαυκὴ δέ σε τίκτε θάλασσα
πέτραι τἠλίβατοι ὅτι τοι νόος ἐστὶν ἀπηνής
εἰ δέ τινα φρεσὶ σῇσι θεοπροπίην ἀλεείνεις
καί τινά τοι πὰρ Ζηνὸς ἐπέφραδε πότνια μήτηρ
ἀλλ ἐμέ περ πρόες ὦχ ἃμα δἄλλον λαὸν ὄπασσον
Μυρμιδόνων ἤν πού τι φόως Δαναοῖσι γένωμαι
δὸς δέ μοι ὤμοιιν τὰ σὰ τεύχεα θωρηχθῆναι
αἴ κἐμὲ σοὶ ἴσκοντες ἀπόσχωνται πολέμοιο
Τρῶες ἀναπνεύσωσι δἈρήϊοι υἷες Ἀχαιῶν
ῥεῖα δέ κἀκμῆτες κεκμηότας ἄνδρας ἀϋτῇ
ὤσαιμεν προτὶ ἄστυ νεῶν ἄπο καὶ κλισιάων
ὣς φάτο λισσόμενος μέγα νήπιος ἦ γὰρ ἔμελλεν
οἷ αὐτῷ θάνατόν τε κακὸν καὶ κῆρα λιτέσθαι
ὤ μοι διογενὲς Πατρόκλεες οἷον ἔειπες
οὔτε θεοπροπίης ἐμπάζομαι ἥν τινα οἶδα
οὔτέ τί μοι πὰρ Ζηνὸς ἐπέφραδε πότνια μήτηρ
ὁππότε δὴ τὸν ὁμοῖον ἀνὴρ ἐθέλῃσιν ἀμέρσαι
καὶ γέρας ἂψ ἀφελέσθαι ὅ τε κράτεϊ προβεβήκῃ
αἰνὸν ἄχος τό μοί ἐστιν ἐπεὶ πάθον ἄλγεα θυμῷ
κούρην ἣν ἄρα μοι γέρας ἔξελον υἷες Ἀχαιῶν
ἀλλὰ τὰ μὲν προτετύχθαι ἐάσομεν οὐδ ἄρα πως ἦν
ἀσπερχὲς κεχολῶσθαι ἐνὶ φρεσίν ἤτοι ἔφην γε
οὐ πρὶν μηνιθμὸν καταπαυσέμεν ἀλλ ὁπότ ἂν δὴ
νῆας ἐμὰς ἀφίκηται ἀϋτή τε πτόλεμός τε
τύνη δὤμοιιν μὲν ἐμὰ κλυτὰ τεύχεα δῦθι
ἄρχε δὲ Μυρμιδόνεσσι φιλοπτολέμοισι μάχεσθαι
εἰ δὴ κυάνεον Τρώων νέφος ἀμφιβέβηκε
νηυσὶν ἐπικρατέως οἳ δὲ ῥηγμῖνι θαλάσσης
κεκλίαται χώρης ὀλίγην ἔτι μοῖραν ἔχοντες
Ἀργεῖοι Τρώων δὲ πόλις ἐπὶ πᾶσα βέβηκε
θάρσυνος οὐ γὰρ ἐμῆς κόρυθος λεύσσουσι μέτωπον
ἐγγύθι λαμπομένης τάχα κεν φεύγοντες ἐναύλους
πλήσειαν νεκύων εἴ μοι κρείων Ἀγαμέμνων
ἤπια εἰδείη νῦν δὲ στρατὸν ἀμφιμάχονται
μαίνεται ἐγχείη Δαναῶν ἀπὸ λοιγὸν ἀμῦναι
ἐχθρῆς ἐκ κεφαλῆς ἀλλ Ἕκτορος ἀνδροφόνοιο
Τρωσὶ κελεύοντος περιάγνυται οἳ δἀλαλητῷ
πᾶν πεδίον κατέχουσι μάχῃ νικῶντες Ἀχαιούς
ἀλλὰ καὶ ὧς Πάτροκλε νεῶν ἄπο λοιγὸν ἀμύνων
ἔμπεσ ἐπικρατέως μὴ δὴ πυρὸς αἰθομένοιο
νῆας ἐνιπρήσωσι φίλον δἀπὸ νόστον ἕλωνται
πείθεο δὥς τοι ἐγὼ μύθου τέλος ἐν φρεσὶ θείω
ὡς ἄν μοι τιμὴν μεγάλην καὶ κῦδος ἄρηαι
πρὸς πάντων Δαναῶν ἀτὰρ οἳ περικαλλέα κούρην
ἂψ ἀπονάσσωσιν ποτὶ δἀγλαὰ δῶρα πόρωσιν
ἐκ νηῶν ἐλάσας ἰέναι πάλιν εἰ δέ κεν αὖ τοι
δώῃ κῦδος ἀρέσθαι ἐρίγδουπος πόσις Ἥρης
μὴ σύ γἄνευθεν ἐμεῖο λιλαίεσθαι πολεμίζειν
Τρωσὶ φιλοπτολέμοισιν ἀτιμότερον δέ με θήσεις
μὴ δἐπαγαλλόμενος πολέμῳ καὶ δηϊοτῆτι
Τρῶας ἐναιρόμενος προτὶ Ἴλιον ἡγεμονεύειν
μή τις ἀπ Οὐλύμποιο θεῶν αἰειγενετάων
ἐμβήῃ μάλα τούς γε φιλεῖ ἑκάεργος Ἀπόλλων
ἀλλὰ πάλιν τρωπᾶσθαι ἐπὴν φάος ἐν νήεσσι
θήῃς τοὺς δἔτ ἐᾶν πεδίον κάτα δηριάασθαι
αἲ γὰρ Ζεῦ τε πάτερ καὶ Ἀθηναίη καὶ Ἄπολλον
μήτέ τις οὖν Τρώων θάνατον φύγοι ὅσσοι ἔασι
μήτέ τις Ἀργείων νῶϊν δἐκδῦμεν ὄλεθρον
ὄφρ οἶοι Τροίης ἱερὰ κρήδεμνα λύωμεν
Αἴας δοὐκ ἔτ ἔμιμνε βιάζετο γὰρ βελέεσσι
δάμνα μιν Ζηνός τε νόος καὶ Τρῶες ἀγαυοὶ
βάλλοντες δεινὴν δὲ περὶ κροτάφοισι φαεινὴ
πήληξ βαλλομένη καναχὴν ἔχε βάλλετο δαἰεὶ
κὰπ φάλαρ εὐποίηθ ὃ δἀριστερὸν ὦμον ἔκαμνεν
ἔμπεδον αἰὲν ἔχων σάκος αἰόλον οὐδὲ δύναντο
αἰεὶ δἀργαλέῳ ἔχετ ἄσθματι κὰδ δέ οἱ ἱδρὼς
πάντοθεν ἐκ μελέων πολὺς ἔρρεεν οὐδέ πῃ εἶχεν
ἀμπνεῦσαι πάντῃ δὲ κακὸν κακῷ ἐστήρικτο
ὅππως δὴ πρῶτον πῦρ ἔμπεσε νηυσὶν Ἀχαιῶν
Ἕκτωρ Αἴαντος δόρυ μείλινον ἄγχι παραστὰς
πλῆξ ἄορι μεγάλῳ αἰχμῆς παρὰ καυλὸν ὄπισθεν
ἀντικρὺ δἀπάραξε τὸ μὲν Τελαμώνιος Αἴας
πῆλ αὔτως ἐν χειρὶ κόλον δόρυ τῆλε δἀπ αὐτοῦ
αἰχμὴ χαλκείη χαμάδις βόμβησε πεσοῦσα
γνῶ δΑἴας κατὰ θυμὸν ἀμύμονα ῥίγησέν τε
ἔργα θεῶν ὅ ῥα πάγχυ μάχης ἐπὶ μήδεα κεῖρε
Ζεὺς ὑψιβρεμέτης Τρώεσσι δὲ βούλετο νίκην
χάζετο δἐκ βελέων τοὶ δἔμβαλον ἀκάματον πῦρ
νηῒ θοῇ τῆς δαἶψα κατ ἀσβέστη κέχυτο φλόξ
ὣς τὴν μὲν πρυμνὴν πῦρ ἄμφεπεν αὐτὰρ Ἀχιλλεὺς
μηρὼ πληξάμενος Πατροκλῆα προσέειπεν
ὄρσεο διογενὲς Πατρόκλεες ἱπποκέλευθε
λεύσσω δὴ παρὰ νηυσὶ πυρὸς δηίοιο ἰωήν
μὴ δὴ νῆας ἕλωσι καὶ οὐκέτι φυκτὰ πέλωνται
δύσεο τεύχεα θᾶσσον ἐγὼ δέ κε λαὸν ἀγείρω
ὣς φάτο Πάτροκλος δὲ κορύσσετο νώροπι χαλκῷ
δεύτερον αὖ θώρηκα περὶ στήθεσσιν ἔδυνε
ποικίλον ἀστερόεντα ποδώκεος Αἰακίδαο
εἵλετο δἄλκιμα δοῦρε τά οἱ παλάμηφιν ἀρήρει
ἔγχος δοὐχ ἕλετ οἶον ἀμύμονος Αἰακίδαο
πάλλειν ἀλλά μιν οἶος ἐπίστατο πῆλαι Ἀχιλλεὺς
ἵππους δΑὐτομέδοντα θοῶς ζευγνῦμεν ἄνωγε
τὸν μετ Ἀχιλλῆα ῥηξήνορα τῖε μάλιστα
πιστότατος δέ οἱ ἔσκε μάχῃ ἔνι μεῖναι ὁμοκλήν
τῷ δὲ καὶ Αὐτομέδων ὕπαγε ζυγὸν ὠκέας ἵππους
Ξάνθον καὶ Βαλίον τὼ ἅμα πνοιῇσι πετέσθην
τοὺς ἔτεκε Ζεφύρῳ ἀνέμῳ Ἅρπυια Ποδάργη
βοσκομένη λειμῶνι παρὰ ῥόον Ὠκεανοῖο
ἐν δὲ παρηορίῃσιν ἀμύμονα Πήδασον ἵει
τόν ῥά ποτ Ἠετίωνος ἑλὼν πόλιν ἤγαγ Ἀχιλλεύς
ὃς καὶ θνητὸς ἐὼν ἕπεθ ἵπποις ἀθανάτοισι
Μυρμιδόνας δἄρ ἐποιχόμενος θώρηξεν Ἀχιλλεὺς
πάντας ἀνὰ κλισίας σὺν τεύχεσιν οἳ δὲ λύκοι ὣς
ὠμοφάγοι τοῖσίν τε περὶ φρεσὶν ἄσπετος ἀλκή
οἵ τἔλαφον κεραὸν μέγαν οὔρεσι δῃώσαντες
δάπτουσιν πᾶσιν δὲ παρήϊον αἵματι φοινόν
καί τἀγεληδὸν ἴασιν ἀπὸ κρήνης μελανύδρου
λάψοντες γλώσσῃσιν ἀραιῇσιν μέλαν ὕδωρ
ἄκρον ἐρευγόμενοι φόνον αἵματος ἐν δέ τε θυμὸς
στήθεσιν ἄτρομός ἐστι περιστένεται δέ τε γαστήρ
τοῖοι Μυρμιδόνων ἡγήτορες ἠδὲ μέδοντες
ῥώοντ ἐν δἄρα τοῖσιν ἀρήϊος ἵστατ Ἀχιλλεύς
ὀτρύνων ἵππους τε καὶ ἀνέρας ἀσπιδιώτας
πεντήκοντ ἦσαν νῆες θοαί ᾗσιν Ἀχιλλεὺς
ἐς Τροίην ἡγεῖτο Διῒ φίλος ἐν δὲ ἑκάστῃ
πεντήκοντ ἔσαν ἄνδρες ἐπὶ κληῖσιν ἑταῖροι
πέντε δἄρ ἡγεμόνας ποιήσατο τοῖς ἐπεποίθει
σημαίνειν αὐτὸς δὲ μέγα κρατέων ἤνασσε
τῆς μὲν ἰῆς στιχὸς ἦρχε Μενέσθιος αἰολοθώρηξ
υἱὸς Σπερχειοῖο διιπετέος ποταμοῖο
ὃν τέκε Πηλῆος θυγάτηρ καλὴ Πολυδώρη
Σπερχειῷ ἀκάμαντι γυνὴ θεῷ εὐνηθεῖσα
αὐτὰρ ἐπίκλησιν Βώρῳ Περιήρεος υἷι
ὅς ῥἀναφανδὸν ὄπυιε πορὼν ἀπερείσια ἕδνα
τῆς δἑτέρης Εὔδωρος ἀρήϊος ἡγεμόνευε
παρθένιος τὸν ἔτικτε χορῷ καλὴ Πολυμήλη
Φύλαντος θυγάτηρ τῆς δὲ κρατὺς ἀργεϊφόντης
ἠράσατ ὀφθαλμοῖσιν ἰδὼν μετὰ μελπομένῃσιν
ἐν χορῷ Ἀρτέμιδος χρυσηλακάτου κελαδεινῆς
αὐτίκα δεἰς ὑπερῷ ἀναβὰς παρελέξατο λάθρῃ
Ἑρμείας ἀκάκητα πόρεν δέ οἱ ἀγλαὸν υἱὸν
Εὔδωρον πέρι μὲν θείειν ταχὺν ἠδὲ μαχητήν
αὐτὰρ ἐπεὶ δὴ τόν γε μογοστόκος Εἰλείθυια
ἐξάγαγε πρὸ φόως δὲ καὶ ἠελίου ἴδεν αὐγάς
τὴν μὲν Ἐχεκλῆος κρατερὸν μένος Ἀκτορίδαο
ἠγάγετο πρὸς δώματ ἐπεὶ πόρε μυρία ἕδνα
τὸν δὃ γέρων Φύλας εὖ ἔτρεφεν ἠδ ἀτίταλλεν
ἀμφαγαπαζόμενος ὡς εἴ θἑὸν υἱὸν ἐόντα
τῆς δὲ τρίτης Πείσανδρος ἀρήϊος ἡγεμόνευε
Μαιμαλίδης ὃς πᾶσι μετέπρεπε Μυρμιδόνεσσιν
ἔγχεϊ μάρνασθαι μετὰ Πηλεΐωνος ἑταῖρον
τῆς δὲ τετάρτης ἦρχε γέρων ἱππηλάτα Φοῖνιξ
πέμπτης δἈλκιμέδων Λαέρκεος υἱὸς ἀμύμων
αὐτὰρ ἐπεὶ δὴ πάντας ἅμ ἡγεμόνεσσιν Ἀχιλλεὺς
στῆσεν ἐῢ κρίνας κρατερὸν δἐπὶ μῦθον ἔτελλε
Μυρμιδόνες μή τίς μοι ἀπειλάων λελαθέσθω
ἃς ἐπὶ νηυσὶ θοῇσιν ἀπειλεῖτε Τρώεσσι
πάνθ ὑπὸ μηνιθμόν καί μᾐτιάασθε ἕκαστος
σχέτλιε Πηλέος υἱὲ χόλῳ ἄρα σἔτρεφε μήτηρ
νηλεές ὃς παρὰ νηυσὶν ἔχεις ἀέκοντας ἑταίρους
αὖτις ἐπεί ῥά τοι ὧδε κακὸς χόλος ἔμπεσε θυμῷ
ταῦτά μἀγειρόμενοι θάμ ἐβάζετε νῦν δὲ πέφανται
φυλόπιδος μέγα ἔργον ἕης τὸ πρίν γἐράασθε
ἔνθά τις ἄλκιμον ἦτορ ἔχων Τρώεσσι μαχέσθω
μᾶλλον δὲ στίχες ἄρθεν ἐπεὶ βασιλῆος ἄκουσαν
ὡς δὅτε τοῖχον ἀνὴρ ἀράρῃ πυκινοῖσι λίθοισι
ὣς ἄραρον κόρυθές τε καὶ ἀσπίδες ὀμφαλόεσσαι
νευόντων ὡς πυκνοὶ ἐφέστασαν ἀλλήλοισι
πάντων δὲ προπάροιθε δύ ἀνέρε θωρήσσοντο
Πάτροκλός τε καὶ Αὐτομέδων ἕνα θυμὸν ἔχοντες
πρόσθεν Μυρμιδόνων πολεμιζέμεν αὐτὰρ Ἀχιλλεὺς
βῆ ῥἴμεν ἐς κλισίην χηλοῦ δἀπὸ πῶμ ἀνέῳγε
καλῆς δαιδαλέης τήν οἱ Θέτις ἀργυρόπεζα
θῆκ ἐπὶ νηὸς ἄγεσθαι ἐῢ πλήσασα χιτώνων
χλαινάων τἀνεμοσκεπέων οὔλων τε ταπήτων
ἔνθα δέ οἱ δέπας ἔσκε τετυγμένον οὐδέ τις ἄλλος
οὔτ ἀνδρῶν πίνεσκεν ἀπ αὐτοῦ αἴθοπα οἶνον
οὔτέ τεῳ σπένδεσκε θεῶν ὅτε μὴ Διὶ πατρί
τό ῥα τότ ἐκ χηλοῖο λαβὼν ἐκάθηρε θεείῳ
πρῶτον ἔπειτα δἔνιψ ὕδατος καλῇσι ῥοῇσι
νίψατο δαὐτὸς χεῖρας ἀφύσσατο δαἴθοπα οἶνον
οὐρανὸν εἰσανιδών Δία δοὐ λάθε τερπικέραυνον
Ζεῦ ἄνα Δωδωναῖε Πελασγικὲ τηλόθι ναίων
Δωδώνης μεδέων δυσχειμέρου ἀμφὶ δὲ Σελλοὶ
σοὶ ναίουσ ὑποφῆται ἀνιπτόποδες χαμαιεῦναι
ἠμὲν δή ποτ ἐμὸν ἔπος ἔκλυες εὐξαμένοιο
αὐτὸς μὲν γὰρ ἐγὼ μενέω νηῶν ἐν ἀγῶνι
ἀλλ ἕταρον πέμπω πολέσιν μετὰ Μυρμιδόνεσσι
μάρνασθαι τῷ κῦδος ἅμα πρόες εὐρύοπα Ζεῦ
θάρσυνον δέ οἱ ἦτορ ἐνὶ φρεσίν ὄφρα καὶ Ἕκτωρ
εἴσεται ἤ ῥα καὶ οἶος ἐπίστηται πολεμίζειν
ἡμέτερος θεράπων ἦ οἱ τότε χεῖρες ἄαπτοι
μαίνονθ ὁππότ ἐγώ περ ἴω μετὰ μῶλον Ἄρηος
αὐτὰρ ἐπεί κἀπὸ ναῦφι μάχην ἐνοπήν τε δίηται
ἀσκηθής μοι ἔπειτα θοὰς ἐπὶ νῆας ἵκοιτο
τεύχεσί τε ξὺν πᾶσι καὶ ἀγχεμάχοις ἑτάροισιν
ὣς ἔφατ εὐχόμενος τοῦ δἔκλυε μητίετα Ζεύς
τῷ δἕτερον μὲν ἔδωκε πατήρ ἕτερον δἀνένευσε
νηῶν μέν οἱ ἀπώσασθαι πόλεμόν τε μάχην τε
δῶκε σόον δἀνένευσε μάχης ἐξαπονέεσθαι
ἤτοι ὃ μὲν σπείσας τε καὶ εὐξάμενος Διὶ πατρὶ
ἂψ κλισίην εἰσῆλθε δέπας δἀπέθηκ ἐνὶ χηλῷ
στῆ δὲ πάροιθ ἐλθὼν κλισίης ἔτι δἤθελε θυμῷ
εἰσιδέειν Τρώων καὶ Ἀχαιῶν φύλοπιν αἰνήν
οἳ δἅμα Πατρόκλῳ μεγαλήτορι θωρηχθέντες
ἔστιχον ὄφρ ἐν Τρωσὶ μέγα φρονέοντες ὄρουσαν
αὐτίκα δὲ σφήκεσσιν ἐοικότες ἐξεχέοντο
εἰνοδίοις οὓς παῖδες ἐριδμαίνωσιν ἔθοντες
αἰεὶ κερτομέοντες ὁδῷ ἔπι οἰκί ἔχοντας
νηπίαχοι ξυνὸν δὲ κακὸν πολέεσσι τιθεῖσι
τοὺς δεἴ περ παρά τίς τε κιὼν ἄνθρωπος ὁδίτης
κινήσῃ ἀέκων οἳ δἄλκιμον ἦτορ ἔχοντες
πρόσσω πᾶς πέτεται καὶ ἀμύνει οἷσι τέκεσσι
τῶν τότε Μυρμιδόνες κραδίην καὶ θυμὸν ἔχοντες
Πάτροκλος δἑτάροισιν ἐκέκλετο μακρὸν ἀΰσας
ὡς ἂν Πηλεΐδην τιμήσομεν ὃς μέγ ἄριστος
ἐν δἔπεσον Τρώεσσιν ἀολλέες ἀμφὶ δὲ νῆες
Τρῶες δὡς εἴδοντο Μενοιτίου ἄλκιμον υἱὸν
αὐτὸν καὶ θεράποντα σὺν ἔντεσι μαρμαίροντας
πᾶσιν ὀρίνθη θυμός ἐκίνηθεν δὲ φάλαγγες
ἐλπόμενοι παρὰ ναῦφι ποδώκεα Πηλεΐωνα
μηνιθμὸν μὲν ἀπορρῖψαι φιλότητα δἑλέσθαι
Πάτροκλος δὲ πρῶτος ἀκόντισε δουρὶ φαεινῷ
ἀντικρὺ κατὰ μέσσον ὅθι πλεῖστοι κλονέοντο
νηῒ πάρα πρυμνῇ μεγαθύμου Πρωτεσιλάου
καὶ βάλε Πυραίχμην ὃς Παίονας ἱπποκορυστὰς
ἤγαγεν ἐξ Ἀμυδῶνος ἀπ Ἀξιοῦ εὐρὺ ῥέοντος
τὸν βάλε δεξιὸν ὦμον ὃ δὕπτιος ἐν κονίῃσι
κάππεσεν οἰμώξας ἕταροι δέ μιν ἀμφεφόβηθεν
Παίονες ἐν γὰρ Πάτροκλος φόβον ἧκεν ἅπασιν
ἡγεμόνα κτείνας ὃς ἀριστεύεσκε μάχεσθαι
ἐκ νηῶν δἔλασεν κατὰ δἔσβεσεν αἰθόμενον πῦρ
ἡμιδαὴς δἄρα νηῦς λίπετ αὐτόθι τοὶ δὲ φόβηθεν
Τρῶες θεσπεσίῳ ὁμάδῳ Δαναοὶ δἐπέχυντο
ὡς δὅτ ἀφ ὑψηλῆς κορυφῆς ὄρεος μεγάλοιο
κινήσῃ πυκινὴν νεφέλην στεροπηγερέτα Ζεύς
τυτθὸν ἀνέπνευσαν πολέμου δοὐ γίγνετ ἐρωή
οὐ γάρ πώ τι Τρῶες ἀρηϊφίλων ὑπ Ἀχαιῶν
προτροπάδην φοβέοντο μελαινάων ἀπὸ νηῶν
ἀλλ ἔτ ἄρ ἀνθίσταντο νεῶν δὑπόεικον ἀνάγκῃ
ἡγεμόνων πρῶτος δὲ Μενοιτίου ἄλκιμος υἱὸς
αὐτίκ ἄρα στρεφθέντος Ἀρηϊλύκου βάλε μηρὸν
ἔγχεϊ ὀξυόεντι διὰ πρὸ δὲ χαλκὸν ἔλασσε
ῥῆξεν δὀστέον ἔγχος ὃ δὲ πρηνὴς ἐπὶ γαίῃ
κάππεσ ἀτὰρ Μενέλαος ἀρήϊος οὖτα Θόαντα
στέρνον γυμνωθέντα παρ ἀσπίδα λῦσε δὲ γυῖα
Φυλεΐδης δἌμφικλον ἐφορμηθέντα δοκεύσας
ἔφθη ὀρεξάμενος πρυμνὸν σκέλος ἔνθα πάχιστος
μυὼν ἀνθρώπου πέλεται περὶ δἔγχεος αἰχμῇ
νεῦρα διεσχίσθη τὸν δὲ σκότος ὄσσε κάλυψε
Νεστορίδαι δὃ μὲν οὔτασ Ἀτύμνιον ὀξέϊ δουρὶ
Ἀντίλοχος λαπάρης δὲ διήλασε χάλκεον ἔγχος
ἤριπε δὲ προπάροιθε Μάρις δαὐτοσχεδὰ δουρὶ
Ἀντιλόχῳ ἐπόρουσε κασιγνήτοιο χολωθεὶς
στὰς πρόσθεν νέκυος τοῦ δἀντίθεος Θρασυμήδης
ἔφθη ὀρεξάμενος πρὶν οὐτάσαι οὐδ ἀφάμαρτεν
ὦμον ἄφαρ πρυμνὸν δὲ βραχίονα δουρὸς ἀκωκὴ
δρύψ ἀπὸ μυώνων ἀπὸ δὀστέον ἄχρις ἄραξε
δούπησεν δὲ πεσών κατὰ δὲ σκότος ὄσσε κάλυψεν
ὣς τὼ μὲν δοιοῖσι κασιγνήτοισι δαμέντε
υἷες ἀκοντισταὶ Ἀμισωδάρου ὅς ῥα Χίμαιραν
θρέψεν ἀμαιμακέτην πολέσιν κακὸν ἀνθρώποισιν
ζωὸν ἕλε βλαφθέντα κατὰ κλόνον ἀλλά οἱ αὖθι
λῦσε μένος πλήξας ξίφει αὐχένα κωπήεντι
Πηνέλεως δὲ Λύκων τε συνέδραμον ἔγχεσι μὲν γὰρ
ἤμβροτον ἀλλήλων μέλεον δἠκόντισαν ἄμφω
τὼ δαὖτις ξιφέεσσι συνέδραμον ἔνθα Λύκων μὲν
ἱπποκόμου κόρυθος φάλον ἤλασεν ἀμφὶ δὲ καυλὸν
φάσγανον ἐρραίσθη ὃ δὑπ οὔατος αὐχένα θεῖνε
Πηνέλεως πᾶν δεἴσω ἔδυ ξίφος ἔσχεθε δοἶον
Μηριόνης δἈκάμαντα κιχεὶς ποσὶ καρπαλίμοισι
ἤριπε δἐξ ὀχέων κατὰ δὀφθαλμῶν κέχυτ ἀχλύς
Ἰδομενεὺς δἘρύμαντα κατὰ στόμα νηλέϊ χαλκῷ
νύξε τὸ δἀντικρὺ δόρυ χάλκεον ἐξεπέρησε
νέρθεν ὑπ ἐγκεφάλοιο κέασσε δἄρ ὀστέα λευκά
ἐκ δἐτίναχθεν ὀδόντες ἐνέπλησθεν δέ οἱ ἄμφω
αἵματος ὀφθαλμοί τὸ δἀνὰ στόμα καὶ κατὰ ῥῖνας
πρῆσε χανών θανάτου δὲ μέλαν νέφος ἀμφεκάλυψεν
οὗτοι ἄρ ἡγεμόνες Δαναῶν ἕλον ἄνδρα ἕκαστος
ὡς δὲ λύκοι ἄρνεσσιν ἐπέχραον ἢ ἐρίφοισι
σίνται ὑπ ἐκ μήλων αἱρεύμενοι αἵ τἐν ὄρεσσι
ποιμένος ἀφραδίῃσι διέτμαγεν οἳ δὲ ἰδόντες
αἶψα διαρπάζουσιν ἀνάλκιδα θυμὸν ἐχούσας
ὣς Δαναοὶ Τρώεσσιν ἐπέχραον οἳ δὲ φόβοιο
δυσκελάδου μνήσαντο λάθοντο δὲ θούριδος ἀλκῆς
Αἴας δὃ μέγας αἰὲν ἐφ Ἕκτορι χαλκοκορυστῇ
ἵετ ἀκοντίσσαι ὃ δὲ ἰδρείῃ πολέμοιο
ἀσπίδι ταυρείῃ κεκαλυμμένος εὐρέας ὤμους
σκέπτετ ὀϊστῶν τε ῥοῖζον καὶ δοῦπον ἀκόντων
ἦ μὲν δὴ γίγνωσκε μάχης ἑτεραλκέα νίκην
ἀλλὰ καὶ ὧς ἀνέμιμνε σάω δἐρίηρας ἑταίρους
ὡς δὅτ ἀπ Οὐλύμπου νέφος ἔρχεται οὐρανὸν εἴσω
αἰθέρος ἐκ δίης ὅτε τε Ζεὺς λαίλαπα τείνῃ
οὐδὲ κατὰ μοῖραν πέραον πάλιν Ἕκτορα δἵπποι
ἔκφερον ὠκύποδες σὺν τεύχεσι λεῖπε δὲ λαὸν
Τρωϊκόν οὓς ἀέκοντας ὀρυκτὴ τάφρος ἔρυκε
πολλοὶ δἐν τάφρῳ ἐρυσάρματες ὠκέες ἵπποι
ἄξαντ ἐν πρώτῳ ῥυμῷ λίπον ἅρματ ἀνάκτων
Πάτροκλος δἕπετο σφεδανὸν Δαναοῖσι κελεύων
Τρωσὶ κακὰ φρονέων οἳ δὲ ἰαχῇ τε φόβῳ τε
πάσας πλῆσαν ὁδούς ἐπεὶ ἂρ τμάγεν ὕψι δἀέλλη
σκίδναθ ὑπὸ νεφέων τανύοντο δὲ μώνυχες ἵπποι
ἄψορρον προτὶ ἄστυ νεῶν ἄπο καὶ κλισιάων
Πάτροκλος δᾗ πλεῖστον ὀρινόμενον ἴδε λαόν
τῇ ῥἔχ ὁμοκλήσας ὑπὸ δἄξοσι φῶτες ἔπιπτον
πρηνέες ἐξ ὀχέων δίφροι δἀνακυμβαλίαζον
ἀντικρὺ δἄρα τάφρον ὑπέρθορον ὠκέες ἵπποι
ἄμβροτοι οὓς Πηλῆϊ θεοὶ δόσαν ἀγλαὰ δῶρα
πρόσσω ἱέμενοι ἐπὶ δἝκτορι κέκλετο θυμός
ἵετο γὰρ βαλέειν τὸν δἔκφερον ὠκέες ἵπποι
ὡς δὑπὸ λαίλαπι πᾶσα κελαινὴ βέβριθε χθὼν
ἤματ ὀπωρινῷ ὅτε λαβρότατον χέει ὕδωρ
Ζεύς ὅτε δή ῥἄνδρεσσι κοτεσσάμενος χαλεπήνῃ
οἳ βίῃ εἰν ἀγορῇ σκολιὰς κρίνωσι θέμιστας
ἐκ δὲ δίκην ἐλάσωσι θεῶν ὄπιν οὐκ ἀλέγοντες
τῶν δέ τε πάντες μὲν ποταμοὶ πλήθουσι ῥέοντες
πολλὰς δὲ κλιτῦς τότ ἀποτμήγουσι χαράδραι
ἐς δἅλα πορφυρέην μεγάλα στενάχουσι ῥέουσαι
ἐξ ὀρέων ἐπικάρ μινύθει δέ τε ἔργ ἀνθρώπων
ὣς ἵπποι Τρῳαὶ μεγάλα στενάχοντο θέουσαι
Πάτροκλος δἐπεὶ οὖν πρώτας ἐπέκερσε φάλαγγας
ἂψ ἐπὶ νῆας ἔεργε παλιμπετές οὐδὲ πόληος
νηῶν καὶ ποταμοῦ καὶ τείχεος ὑψηλοῖο
κτεῖνε μεταΐσσων πολέων δἀπετίνυτο ποινήν
ἔνθ ἤτοι Πρόνοον πρῶτον βάλε δουρὶ φαεινῷ
δούπησεν δὲ πεσών ὃ δὲ Θέστορα Ἤνοπος υἱὸν
δεύτερον ὁρμηθείς ὃ μὲν εὐξέστῳ ἐνὶ δίφρῳ
ἧστο ἀλείς ἐκ γὰρ πλήγη φρένας ἐκ δἄρα χειρῶν
ἡνία ἠΐχθησαν ὃ δἔγχεϊ νύξε παραστὰς
γναθμὸν δεξιτερόν διὰ δαὐτοῦ πεῖρεν ὀδόντων
ἕλκε δὲ δουρὸς ἑλὼν ὑπὲρ ἄντυγος ὡς ὅτε τις φὼς
πέτρῃ ἔπι προβλῆτι καθήμενος ἱερὸν ἰχθὺν
ἐκ πόντοιο θύραζε λίνῳ καὶ ἤνοπι χαλκῷ
ὣς ἕλκ ἐκ δίφροιο κεχηνότα δουρὶ φαεινῷ
κὰδ δἄρ ἐπὶ στόμ ἔωσε πεσόντα δέ μιν λίπε θυμός
αὐτὰρ ἔπειτ Ἐρύλαον ἐπεσσύμενον βάλε πέτρῳ
ἐν κόρυθι βριαρῇ ὃ δἄρα πρηνὴς ἐπὶ γαίῃ
κάππεσεν ἀμφὶ δέ μιν θάνατος χύτο θυμοραϊστής
αὐτὰρ ἔπειτ Ἐρύμαντα καὶ Ἀμφοτερὸν καὶ Ἐπάλτην
Τληπόλεμόν τε Δαμαστορίδην Ἐχίον τε Πύριν τε
Σαρπηδὼν δὡς οὖν ἴδ ἀμιτροχίτωνας ἑταίρους
χέρσ ὕπο Πατρόκλοιο Μενοιτιάδαο δαμέντας
κέκλετ ἄρ ἀντιθέοισι καθαπτόμενος Λυκίοισιν
αἰδὼς ὦ Λύκιοι πόσε φεύγετε νῦν θοοὶ ἔστε
ἀντήσω γὰρ ἐγὼ τοῦδ ἀνέρος ὄφρα δαείω
ὅς τις ὅδε κρατέει καὶ δὴ κακὰ πολλὰ ἔοργε
ἦ ῥα καὶ ἐξ ὀχέων σὺν τεύχεσιν ἆλτο χαμᾶζε
Πάτροκλος δἑτέρωθεν ἐπεὶ ἴδεν ἔκθορε δίφρου
οἳ δὥς ταἰγυπιοὶ γαμψώνυχες ἀγκυλοχεῖλαι
πέτρῃ ἐφ ὑψηλῇ μεγάλα κλάζοντε μάχωνται
ὣς οἳ κεκλήγοντες ἐπ ἀλλήλοισιν ὄρουσαν
Ἥρην δὲ προσέειπε κασιγνήτην ἄλοχόν τε
ὤ μοι ἐγών ὅ τέ μοι Σαρπηδόνα φίλτατον ἀνδρῶν
μοῖρ ὑπὸ Πατρόκλοιο Μενοιτιάδαο δαμῆναι
διχθὰ δέ μοι κραδίη μέμονε φρεσὶν ὁρμαίνοντι
ἤ μιν ζωὸν ἐόντα μάχης ἄπο δακρυοέσσης
θείω ἀναρπάξας Λυκίης ἐν πίονι δήμῳ
αἴ κε ζὼν πέμψῃς Σαρπηδόνα ὃν δὲ δόμον δέ
φράζεο μή τις ἔπειτα θεῶν ἐθέλῃσι καὶ ἄλλος
πέμπειν ὃν φίλον υἱὸν ἀπὸ κρατερῆς ὑσμίνης
πολλοὶ γὰρ περὶ ἄστυ μέγα Πριάμοιο μάχονται
υἱέες ἀθανάτων τοῖσιν κότον αἰνὸν ἐνήσεις
ἀλλ εἴ τοι φίλος ἐστί τεὸν δὀλοφύρεται ἦτορ
ἤτοι μέν μιν ἔασον ἐνὶ κρατερῇ ὑσμίνῃ
χέρσ ὕπο Πατρόκλοιο Μενοιτιάδαο δαμῆναι
αὐτὰρ ἐπὴν δὴ τόν γε λίπῃ ψυχή τε καὶ αἰών
πέμπειν μιν θάνατόν τε φέρειν καὶ νήδυμον ὕπνον
εἰς ὅ κε δὴ Λυκίης εὐρείης δῆμον ἵκωνται
ἔνθά ἑ ταρχύσουσι κασίγνητοί τε ἔται τε
τύμβῳ τε στήλῃ τε τὸ γὰρ γέρας ἐστὶ θανόντων
ὣς ἔφατ οὐδ ἀπίθησε πατὴρ ἀνδρῶν τε θεῶν τε
αἱματοέσσας δὲ ψιάδας κατέχευεν ἔραζε
παῖδα φίλον τιμῶν τόν οἱ Πάτροκλος ἔμελλε
φθίσειν ἐν Τροίῃ ἐριβώλακι τηλόθι πάτρης
ἔνθ ἤτοι Πάτροκλος ἀγακλειτὸν Θρασύμηλον
ὅς ῥἠῢς θεράπων Σαρπηδόνος ἦεν ἄνακτος
τὸν βάλε νείαιραν κατὰ γαστέρα λῦσε δὲ γυῖα
Σαρπηδὼν δαὐτοῦ μὲν ἀπήμβροτε δουρὶ φαεινῷ
δεύτερον ὁρμηθείς ὃ δὲ Πήδασον οὔτασεν ἵππον
ἔγχεϊ δεξιὸν ὦμον ὃ δἔβραχε θυμὸν ἀΐσθων
τὼ δὲ διαστήτην κρίκε δὲ ζυγόν ἡνία δέ σφι
σύγχυτ ἐπεὶ δὴ κεῖτο παρήορος ἐν κονίῃσι
τοῖο μὲν Αὐτομέδων δουρικλυτὸς εὕρετο τέκμωρ
ἀΐξας ἀπέκοψε παρήορον οὐδ ἐμάτησε
τὼ δἰθυνθήτην ἐν δὲ ῥυτῆρσι τάνυσθεν
τὼ δαὖτις συνίτην ἔριδος πέρι θυμοβόροιο
ἔνθ αὖ Σαρπηδὼν μὲν ἀπήμβροτε δουρὶ φαεινῷ
Πατρόκλου δὑπὲρ ὦμον ἀριστερὸν ἤλυθ ἀκωκὴ
Πάτροκλος τοῦ δοὐχ ἅλιον βέλος ἔκφυγε χειρός
ἀλλ ἔβαλ ἔνθ ἄρα τε φρένες ἔρχαται ἀμφ ἁδινὸν κῆρ
ἠΰτε ταῦρον ἔπεφνε λέων ἀγέληφι μετελθὼν
αἴθωνα μεγάθυμον ἐν εἰλιπόδεσσι βόεσσι
ὤλετό τε στενάχων ὑπὸ γαμφηλῇσι λέοντος
ὣς ὑπὸ Πατρόκλῳ Λυκίων ἀγὸς ἀσπιστάων
κτεινόμενος μενέαινε φίλον δὀνόμηνεν ἑταῖρον
Γλαῦκε πέπον πολεμιστὰ μετ ἀνδράσι νῦν σε μάλα χρὴ
νῦν τοι ἐελδέσθω πόλεμος κακός εἰ θοός ἐσσι
πρῶτα μὲν ὄτρυνον Λυκίων ἡγήτορας ἄνδρας
πάντῃ ἐποιχόμενος Σαρπηδόνος ἀμφιμάχεσθαι
αὐτὰρ ἔπειτα καὶ αὐτὸς ἐμεῦ πέρι μάρναο χαλκῷ
σοὶ γὰρ ἐγὼ καὶ ἔπειτα κατηφείη καὶ ὄνειδος
ἔσσομαι ἤματα πάντα διαμπερές εἴ κέ μἈχαιοὶ
ὣς ἄρα μιν εἰπόντα τέλος θανάτοιο κάλυψεν
ὀφθαλμοὺς ῥῖνάς θὃ δὲ λὰξ ἐν στήθεσι βαίνων
ἐκ χροὸς ἕλκε δόρυ προτὶ δὲ φρένες αὐτῷ ἕποντο
τοῖο δἅμα ψυχήν τε καὶ ἔγχεος ἐξέρυσ αἰχμήν
Μυρμιδόνες δαὐτοῦ σχέθον ἵππους φυσιόωντας
ἱεμένους φοβέεσθαι ἐπεὶ λίπον ἅρματ ἀνάκτων
Γλαύκῳ δαἰνὸν ἄχος γένετο φθογγῆς ἀΐοντι
ὠρίνθη δέ οἱ ἦτορ ὅ τοὐ δύνατο προσαμῦναι
χειρὶ δἑλὼν ἐπίεζε βραχίονα τεῖρε γὰρ αὐτὸν
ἕλκος ὃ δή μιν Τεῦκρος ἐπεσσύμενον βάλεν ἰῷ
τείχεος ὑψηλοῖο ἀρὴν ἑτάροισιν ἀμύνων
εὐχόμενος δἄρα εἶπεν ἑκηβόλῳ Ἀπόλλωνι
κλῦθι ἄναξ ὅς που Λυκίης ἐν πίονι δήμῳ
εἲς ἢ ἐνὶ Τροίῃ δύνασαι δὲ σὺ πάντοσ ἀκούειν
ἀνέρι κηδομένῳ ὡς νῦν ἐμὲ κῆδος ἱκάνει
ἕλκος μὲν γὰρ ἔχω τόδε καρτερόν ἀμφὶ δέ μοι χεὶρ
ὀξείῃς ὀδύνῃσιν ἐλήλαται οὐδέ μοι αἷμα
τερσῆναι δύναται βαρύθει δέ μοι ὦμος ὑπ αὐτοῦ
ἔγχος δοὐ δύναμαι σχεῖν ἔμπεδον οὐδὲ μάχεσθαι
ἐλθὼν δυσμενέεσσιν ἀνὴρ δὤριστος ὄλωλε
Σαρπηδὼν Διὸς υἱός ὃ δοὐ οὗ παιδὸς ἀμύνει
ἀλλὰ σύ πέρ μοι ἄναξ τόδε καρτερὸν ἕλκος ἄκεσσαι
κοίμησον δὀδύνας δὸς δὲ κράτος ὄφρ ἑτάροισι
κεκλόμενος Λυκίοισιν ἐποτρύνω πολεμίζειν
αὐτός τἀμφὶ νέκυι κατατεθνηῶτι μάχωμαι
αὐτίκα παῦσ ὀδύνας ἀπὸ δἕλκεος ἀργαλέοιο
αἷμα μέλαν τέρσηνε μένος δέ οἱ ἔμβαλε θυμῷ
Γλαῦκος δἔγνω ᾗσιν ἐνὶ φρεσὶ γήθησέν τε
ὅττί οἱ ὦκ ἤκουσε μέγας θεὸς εὐξαμένοιο
πρῶτα μὲν ὄτρυνεν Λυκίων ἡγήτορας ἄνδρας
αὐτὰρ ἔπειτα μετὰ Τρῶας κίε μακρὰ βιβάσθων
Πουλυδάμαντ ἔπι Πανθοΐδην καὶ Ἀγήνορα δῖον
βῆ δὲ μετ Αἰνείαν τε καὶ Ἕκτορα χαλκοκορυστήν
Ἕκτορ νῦν δὴ πάγχυ λελασμένος εἰς ἐπικούρων
οἳ σέθεν εἵνεκα τῆλε φίλων καὶ πατρίδος αἴης